Mercedes-Benz 300-serie 1983 300SD Turbo Diesel Sedan 1983 Diesel - Occasion te koop op AutoWereld.nl
Mercedes-Benz 300-serie - 1983 300SD Turbo Diesel Sedan
1983, Diesel, Automaat, Sedan, Beige
Datum deel 1 01-01-1983 Brigitte is in St-Tropez again van Michiel Folkers op canvas, behang en meer
Afmeting Advies	 30 x 25 (30 cm breedte, 25 cm hoogte)55 x 4560 x 5080 x 6585 x 7090 x 7595 x 80110 x 90115 x 95120 x 100125 x 105135 x 110140 x 115145 x 120150 x 125160 x 130170 x 140Speciale wens? Baker, Eleanor het verskeie boeke geskryf - onder haar eie naam sowel as onder twee skuilname. Sy het verskeie liefdesverhale die lig laat sien onder die naam Christine le Roux en dan is haar speurreeks - met die speurder Adriaan Kruger as die hooffigguur - onder die skrywersnaam, Alex Muller gepubliseer.
As ‘n pou kon vlieg, 1980 - Eleanor Baker
Die ander Marta, 2002 - Eleanor Baker.
Die kwart-voor-sewe lelie, 1988 - Eleanor Baker
Die nes, 1993 - Eleanor Baker
Dossier van ‘n gyseling, 1985 - Eleanor Baker
Groot duiwels dood, 1998 - Eleanor Baker Boek handel oor die Anglo-Boereoorlog
In die middel van die Karoo, 1991 - Eleanor Baker
Monica, 1978 - Eleanor Baker
Morketiden, 1975 - Eleanor Baker
’n Geslote boek, 1981 - Eleanor Baker
‘n Ou begin, 2001 - Eleanor Baker
Splinterspel, 1973 - Eleanor Baker
Verbeelde werklikheid, 1996 - Eleanor Baker.
Wêreld sonder einde, 1972 - Eleanor Baker
Weerkaatsing : ‘n sprokie, 1984 - Eleanor Baker
Tienerboeke en jeugverhale:
Daar is spore op die maan, 1991 - Eleanor Baker
Die Nels van Groenewoud, 1983 - (‘n jeugverhaal) - Eleanor Baker
Groot duiwels dood - Eleanor Baker
(Die boek is ook in Nederlands vertaal)
Boek handel oor die Anglo-Boereoorlog
Sy weet sy moet iets sê, bemoedigende woorde, iets wat hom sal krag gee vir die stryd wat voorlê, maar sy kan aan geen woorde dink nie. Sy klou net aan hom vas. Pom-poms, dink sy, kartetse en kanonne. Koeëls wat gaan maai onder al hierdie vlees en bloed en been.
Daar is gerugte van oorlog. Die mans opgewonde en oorgehaal, die vroue met kommer gevul. Dan is die werklikheid, en moet die jong boervrou Cornelia na haar man se vertrek op kommando die plaas bestuur en sorg vir haar mense se veiligheid - soos die meeste ander vroue in die Oranje-Vrystaat. Maar watter ontberings en vernedering nog vir Cornelia en haar mense sou voorlê, dit kon sy nie voorsien nie.
Hierdie aangrypende en epiese verhaal van ‘n Afrikanerfamilie se wedervaringe en stryd tydens die Anglo-Boereoorlog word met soveel oortuigingskrag vertel dat dit die leser meevoer en opnuut onder die indruk bring van hoe oorlog die gewone mens se lewe ingrypend en vir altyd verander.
Hierdie Eleanor Baker roman is gebaseer op werklike gebeure soos opgeteken in gepubliseerde memoires en boeke oor die oorlog, asook ongepubliseerde, outentieke bronne soos briewe en dagboeke.
Lees ook boeke van die Groot Trek deur F.A. Venter
Lees ook boeke van die Voortrekkers deur Wille Martin
Lees ook boeke van die Groot Trek deur Naomi Maree
As ‘n pou kon vlieg
geskryf deur - Eleanor Baker
Teheran sit vasgevang tussen twee pole - aan die een kant die aantrekkingskrag van die Westerse ontwikkeling en sofistikasie; aan die ander kant die aardse, alles-opeisende, verterende vuur van die Islam.
Hierdie konflik lei daartoe dat die lankmoedige, vriendelike Teheran verander in ‘n woedende, opstandige stad. Snags skreeu die mense van hul dakke af en in hul tuine in ritmiese inkantasie om die dood van die Sjah. Hulle ignoreer die pantservoertuie en gewapende soldate wat die strate patrolleer. Die volk het ontdek dat hy ‘n stem het en dat die stem kan protesteer.
So ontvlam die “heilige oorlog” - ‘n oorlog wat meer as net die pou-troon, meer as net individue vernietig. ‘n Stad, ‘n land, ‘n leefwyse word bedreig.
Dit is hierdie stad, hierdie leefwyse wat Eleanor Baker aan die leser bekend wil stel - die Teheran wat haar eers uitgestoot en afgestoot het, maar waaraan sy gedurende die drie en ‘n halwe jaar van haar verblyf verknog geraak het.
Sy skets Teheran as ‘n vreemde, vuil, grou stad, maar ook as ‘n stad van weelderige Persiese tuine, mooi en vriendelike mense, kloppende, kleurryke Iewe. ‘n Mens leer die Iraniër ken in sy eenvoud van hart, sy ongeordendheid, opvlieëndheid, oordrewe hoflikheid en lankmoedigheid. Sy algemene lewenshouding is:
“We fix.” Niks is onoorkomelik nie. Hy is ‘n opportunis, koppig, eiewys.
Maar bowenal is by Islamiet.
As ‘n pou kon vlieg vang die essensie van Teheran vas; van die Iraniër en sy leefwyse. Dit beeld die menslike agtergrond van ‘n bloedige politieke omwenteling.
Weerkaatsings (‘n sprokie) geskryf deur - Eleanor Bakerdeur Eleanor Baker
Ontvang die FAK-toekening en is ook in Engels, Sweeds, Hebreeus, deens en Fins vertaal
boek geskryf deur - Eleanor Baker
Ek hetjou al vertel van my naam,’ Sê Iris, die sentrale figuur in hierdie bekoorlike roman,. . . “ek glo ek sal eendag blom.” Eleanor Baker skryf hier met ‘n Iigte, satiriese aanslag en fyn insig oor die wel en weë van ‘n gesin, plus hardgebakte huishulp, plus “Hollandse” hond, plus beskermengel wat self nie sonder ‘n humorsin is nie.
Dis karakters wat leef hierdie. Mens glo nie net aan hulle nie, jy hou van hulle. En in hul doen en late sien jy, met ‘n glimlag, baie van jouself en die tyd waarin ons ons bevind.
Die kwart-voor-sewe-Ielie is ‘n knap gestruktureerde werk en een van die genotvolste Afrikaanse romans in jare.
In die middel van die Karoo
boek deur Eleanor Baker
“Ek is nou gelukkiger as wat ek ooit tevore in my Lewe was.”
Anna, ‘n stadsvrou wat Karoo toe gevlug het ná haar egskeiding, verduidelik aan ‘n nuwe kennis, Danie, hoekom hy moet wegbreek van die dinge wat hom aan die verlede bind.
Vir Anna bied haar nuwe tuiste in die Karoo ‘n kans om haar lewe te suiwer van dinge wat haar altyd gehinder het, en weer die dinge te vind wat vir haar werklik waarde het.
Danie is weer op soek na ander verrniste skakels: sy reis na die Karoo is ‘n soektog na sy ouma, ‘n poging om in die geskiedenis van sy voorouers antwoorde te vind op die vrae van die hede.
Albei kom te staan voor die valsheid, trauma en verydeling wat mense se lewe raak. Deur hul soeke en reaksies toon Eleanor Baker opnuut haar groot aanvoeling vir die delikate spanninge in menseverhoudings en die ontwykende psigologiese motiewe wat menslike gedrag bepaal.
Lucas Malan skryf oor die boek...”In die middel van die Karoo”
“Danie en Anna, twee mense met verskillende agtergronde, breek om uiteenlopende redes van hul vertroude omgewings en roetine weg na ‘n minder gebonde plattelandse bestaan.
“Die gebroke legkaart van ‘n lewe word nie so maklik herstel nie, want ook daar, en in die geskiedenis van voorouers, is daar valsheid, trauma en verydeling: Die Tien Gebooie word in meer as een konteks, en deur die eeue heen, steeds verontagsaam en verbreek. Die soekendes, die vermiste skakels, word in die middel van die Karoo aangetref.
“Eleanor Baker het ‘n besondere vermoë om deur innerlike dialoog te vertel, en treffende rekonstruerende effekte te bereik.
“In die middel van die Karoo is ‘n interessante en waardige toevoeging tot Baker se oeuvre.”
Waar hou verbeelding op? Waar begin werklikheid? Baie romans ontlok die vrae, maar dis selde dat interaksie tussen “feit en fiksie” so vernuftig en skeppend hanteer word as in Verbeelde werklikheid,Eleanor Baker se twaalfde roman.
Sophia is vasgevang in die sleur van huis-en-man-en-kinders, wasgoed, ‘n stukkende garagedeur, ‘n lekkende swembad . . . Die enigste een wat haar kan red, is Elizabeth — en wie Elizabeth is, is die verrassing en mirakel van die meevoerende werk.
Wat begin as ‘n populêre ontvlugtingsroman, word weldra veel meer. Ernstige verhoudingsprobleme en lewensvrae kom aan die bod, maar telkens so fyn en met soveel humor en balans dat dit die gewone leser sal behaag en die fynproewer uitdaag en bekoor.
“Verbeelde werklikheid is ‘n skitterende roman en ‘n hoogs bevredigende leesondervinding van begin tot einde. Dit is ‘n wenner.”
— André P. Brink
Voorblad van Monica wat in 1978 uitgegee was en geskryf deur Eleanor Baker
Monica is ‘n onvergenoegde huisvrou - slagoffer van haar huishoudenheid en haar gedweë geaardheid. Sy weet: alles wat sy vandag doen, sal more weer gedoen moet word. “Dit hou nooit op nie en dit sal nooit ophou nie. Dit sal aanhou van nou af tot in ewigheid, amen. en aan die einde sal daar niks wees om te wys nie en niemand sal ooit weet hoe sy dit gehaat het nie.”
Eleanor Baker beeld op outentieke wyse die vrou Monica uit wat soms met ontnugtering aanvoel dat iets sinryks in die lewe aan haar verbygaan. Sy tas skugter daarna, maar is beskroomd om haar werklik bloot te stel.
Wêreld sonder einde -Eleanor Baker
Daar is spore op die maan - ‘n Tienerfiksie deur Eleanor Baker
Die eerste uitgawe was in Junie 1991 en die tweede uitgawe in Maart 1995 en geskryf deur Eleanor Baker
Vir Tom was die lewe na sy ma se dood tog hanteerbaar, al het sy pa stroef en afsydig geword. Immers het hy sy geliefde ouma gehad. En die Minnaars, natuurlik - veral Emma, al het sy hom goed laat verstaan dat die kaalbas-modderkoekies-bak-dae van hul kleintyd enige verhouding tussen hulle, behalwe platonies, uitsluit. Origens het hy Emma se boetie nogal vermaaklik gevind: klein Dawid wat Dawid die Minnaar geword het namate sy belangstelling in die “volwasse” leesstof op die CNA rakke toegeneem het.
Toe trou Tom se pa weer -met Helen, die koel, korrekte wetenskaplike wat hy oorsee ontmoet het. Maar anders as wat Tom verwag het, het sy nuwe stiefmoeder hom met rus gelaat sodat hy sy eie gang kon gaan - in so ‘n mate dat hy naderhand gevoel het hy kon net sowel die tweede yskas in die kombuis gewees het.
Al meet het Tom sy toevlug tot die Minnaars geneem, en algaande groter probleme met Karel, Emma se kêrel, ondervind. Tot daardie reënerige Saterdagmiddag wat Emma wou leer bestuur en die ongeluk alles vir almal verander het....
boek geskryf deur Eleanor Baker
Sy het haar identiteit van haar voel weggly - haar bestaan sien versplinter tot leegheid. Sy was bang vir die lang spieël waarvoor sy dikwels gestaan het - die spieël wat haar soms omskep tot ‘n slanke, wellustige vrou, die spieël wat haar uitgelig het uit die vaal landskap van haar bestaan en weg van haar moeder...
Sy het altyd geweet dit kon gebeur en sy het die dag gevrees dat dit wel sou plaasvind - dat sy in die spieël sou kyk maar haarself nie daarin sou sien nie.
Sy wou die spieël met ‘n kleed toedek, maar ook die kon sy nie - want sy moes daarin kyk om haar hare netjies te hou. Met haar vrees moes sy saamleef.
En toe het daardie vreeslike dag aangebreek! Sy het in die spieël gekyk, haar gesig teen die glas gedruk, maar daar was niks heeltemal niks! Was dit die einde van haar splinterwêreld waar in, waansin, werklikheid en hallusinasie in so ‘n warspul vermeng was dat sy nie langer die skimbeeld van die werklikheid kon onderskei nie? Van niks was Johanna meer seker nie - net van haar haat vir haar tirannieke moeder. Maar dit was ‘n frustrerende haat omdat die vrou wat sy verafsku het tegelyk ook die enigste vastigheid in haar ewe was.
SPLlNTERSPEL is die aangrypende. tragiese verhaal van die geestelike versplintering van ‘n jong vrou soos deur haarself vertel en iets verfrissend nuuts in die Afrikaanse verhaalkuns.
1985 uitgawe asook 1988 uitgawe
Na byna n jaar van kommervrye omswerwinge in Europa besluit Christien van den Berg dat dit tyd geword het om huis toe te gaan. Terwyl sy in ‘n reisburo haar beurt afwag om haar terugvlug na Suid-Atrika te bespreek, gebeur die ondenkbare: sy word saam met ‘n paar ander onskuldige mense deur terroriste ontvoer.
Vir Christien bring dié gebeurtenis ‘n totale omwenteling mee. Binne dae verander sy van ‘n onbetrokke, byna afsydige jong meisie in ‘n persoon wat leiding aan ander moet gee en begrip vir haar medemens kry - selfs vir ‘n moordenaar - maar in die proses ondergaan sy ‘n diep emosionele skok.
Soos in al haar vorige romans, slaag Eleanor Baker in Dossier van ‘n gyseling uitmuntend daarin om ‘n verhaal van delikate menslike verhoudinge te weef wat die leser end-uit boei.
geskryf deur Eleanor Baker
Nou het ek geleer daar is twee maniere van liefhê. Jy klou vas of jy laat los.
Na jare se onderdrukte vrese en verlangens klim Marta op ‘n dag in haar motor en ry weg. Weg van haar man, Hendrik, weg van haar lewe op die plaas. Aan die Weskus vind sy ‘n tydelike heenkome in ‘n klein vissersgemeenskap. Die genesende waarde van die eenvoudige lewe by Koster en sy mense, die herwinning van selfvertroue en eiewaarde, maak van Marta ‘n ander mens. En selfs Hendrik kom geleidelik tot nuwe insigte deur die ontydige besoek van ‘n jong familielid.
‘n Meesleurende roman waarin die metamorfose van ‘n emosioneel verwaarloosde vrou met menslikheid en humor weergegee word.
‘n Geslote boek
deur Eleanor Baker
Mense kan baie onvoorspelbaar wees. Soos wonderboontjies wat uit jou hand spring wanneer jy dit nie verwag nie.
Dit is die slotsom waartoe Magdaleen kom wanneer sy as sosiale sekretaresse in ‘n vreemde, oorsese stad met karakters van elke denkbare soort te doen kry: chroniese praters, kwaadpraters, uitspattiges, teruggetrokkenes, gesaghebbendes, gefrustreerdes. . . En of dit nou vet vriendin is wat op haar senuwees leef, of ‘n belangrike besoeker wat bang is vir kieme, Magdaleen is altyd op haar pos as biegmoeder of hulp in nood. Komkommerkoel hanteer sy die een absurde situasie ná die ander — totdat daar iets gebeur wat beslissend ingryp in haar lewe.
Eleanor Baker openbaar in hierdie roman weer haar vermoë om verborge dieptes ónder die saaie oppervlak bloot te lê. Voortdurend stel sy die een “geslote boek” teenoor die ander; kaats met ‘n fyn ewewig van satiriese sinisme ,en deernis oor die oppervlak van alledaagse gesprekke en gebeurtenisse, om uiteindelik die wesenlike vreemdheid van menswees te onthul.
Die stadige ontplooiing van ‘n liefdesverhouding is met besondere beheersing en finesse gehanteer, en teen die einde kom dit tot ‘n sensitiewe aanbieding van liefde en aanraking teenoor die wêreld van vlakheid en onbegrip.
‘n Geslote boek toon aan hoe buitengewoon die gewone is.
Liefdesverhale deur Eleanor Baker wat sy onder haar skuilnaam Christine le Roux uitgegee het, sluit in:
Bewys van liefde - geskryf as Christine le Roux (skuilnaam van Eleanor Baker)
Die glasappel, 1997 - geskryf as Christine le Roux (skuilnaam van Eleanor Baker)
Die honger hart, 1995
‘n Velige hawe, 1980
‘n Wêreld sonder hom, 1995 - geskryf as Christine le Roux (skuilnaam van Eleanor Baker)
Verlore dekade - geskryf as Christine le Roux (skuilnaam van Eleanor Baker)
Speurverhale van Eleanor Baker wat onder haar skuilnaam Alex Muller, uitgegee was, sluit in:
uitgegee asook die grootdruk uitgawe wat 1995 /2006 deur LAPA uitgegee was en geskryf deur Christine le Roux
Diana - verwarde liefde van Christine le Roux het in 1996 die erste keer verskyn.
Bitter hartstog - Christine le Roux (Alias vir Eleanor Baker)
Liedesvallei - Christine le Roux (Alias vir Eleanor Baker)
Verborge liefde- Christine le Roux (Alias vir Eleanor Baker)
Teësinnige erfgenaam - Christine le Roux (Alias vir Eleanor Baker)
Maar dan is daar Chris, die prokureur, wat aangestel is as haar trustee. Hy moet vir een jaar na haar sake omsien. Gedurende hierdie jaar besef hy dat hy na meer wil omsien as net haar sake - geldsake. Terwyl Melissa uit die dop van haar papiebestaan kruip, besef Chris dat hy hierdie skoenlapper meisie deel van sy lewe wil maak - dat hy haar wil koester. Melissa glo egter dat Chris aan Alicia, sy vaste meisie, behoort, en daarby is daar baie ander mans wat haar wil uitneem en wil bederf. Sy is te naief vir Chris, dink sy. Haar wêreld is ligjare verwyderd van syne.
Lees oor liefdesverhale deur Vera Wolmarans
Nog liedesromanse is deur Jacqueline Brink geskryf
Lees ook romanse deur Lize Swart